Subversion
Subversion – bylų versijų kontrolės sistema, kuri galėtų pakeisti CVS sistemą. Subversion pilnai palaiko CVS funkcionalumą, taip pat sprendžia problemas, nuo kurių kenčia CVS: palaiko bylų pervadinimą, direktorijų struktūros pokyčius, efektyviau palaiko dvejetaines (binarines) bylas, palaiko metaduomenų pokyčius, serveris su klientu apsikeitinėja tik skirtumais tiek siuntimo, tiek ir gavimo metu, efektyviai palaiko šakas. Subversion veikia per daugelį transportinių protokolų. Be gimtojo per TCP veikiančio protokolo galima naudoti ir HTTP anoniminei prieigai, WebDAV išplėtimą rašymui, taip pat svn protokolą per SSH tunelį saugiai rašymo prieigai.